Δάσκαλος της Φρανκφούρτης

Με την επωνυμία Δάσκαλος της Φρανκφούρτης φέρεται Φλαμανδός ζωγράφος της εποχής της Αναγέννησης, ο οποίος δραστηριοποιήθηκε στην Αμβέρσα μεταξύ 1480 και δεκαετίας του 1520. Πιθανόν γεννήθηκε περί το 1460, καθώς ο πίνακας Αυτοπροσωπογραφία του καλλιτέχνη με τη σύζυγό του (σήμερα στο Βασιλικό Μουσείο Καλών Τεχνών της Αμβέρσας) αναγράφει ως ηλικία του καλλιτέχνη τα 36 έτη και φέρει χρονολογία 1496. Αναγράφει, επίσης, ότι ο καλλιτέχνης ήταν μέλος στη Συντεχνία του Αγίου Λουκά της Αμβέρσας.

Το πραγματικό όνομα του καλλιτέχνη δεν είναι γνωστό. Το προσωνύμιο "Δάσκαλος της Φρανκφούρτης" του δόθηκε - αν και πιθανότατα ποτέ δεν επισκέφθηκε τη Φρανκφούρτη - λόγω δύο πινάκων, για τους οποίους έλαβε παραγγελία από πάτρονες αυτής της πόλης: Ο ένας πίνακας, με τίτλο Η Αγία Οικογένεια, χρονολογούμενος περί το 1505, δημιουργήθηκε κατά παραγγελία της δομινικανής εκκλησίας και σήμερα βρίσκεται στο Ιστορικό Μουσείο της πόλης, ενώ ο άλλος είναι ένα τρίπτυχο με τη Σταύρωση, το οποίο είχε παραγγείλει ο Κλάους Χούμπραχτ (Claus Humbracht), μέλος μιας από τις πλέον σημαίνουσες οικογένειες της πόλης και σήμερα βρίσκεται στο Μουσείο Städel.

Ο Δάσκαλος της Φρανκφούρτης είναι ένας από τους πολλούς καλλιτέχνες που μπορούν να ταυτοποιηθούν από το ύφος τους, αλλά όχι με το όνομά τους. Εν τούτοις, πιστεύεται ότι ο συγκεκριμένος καλλιτέχνης ήταν ο Χέντρικ φαν Βουέλουβε (Hendrik van Wueluwe), ζωγράφος πολύ γνωστός στην Αμβέρσα την ίδια εποχή, αλλά το όνομα του οποίου δεν είναι συνδεδεμένο με κανένα έργο ζωγραφικής.

Αν ο ανώνυμος καλλιτέχνης ταυτίζεται με τον Χέντρικ φαν Βουέλουβε, διετέλεσε "Πρύτανης" (επικεφαλής) στη Συντεχνία έξι φορές. Ανάμεσα στους πίνακες που του αποδίδονται, εκτός των δύο στη Φρανκφούρτη, είναι Το πανηγύρι των Τοξοτών (1493, Βασιλικό Μουσείο Καλών Τεχνών της Αμβέρσας) και η αυτοπροσωπογραφία με τη σύζυγό του.

Είναι επίσης γνωστό ότι ζωγράφισε πολλά αντίγραφα των πρώιμων Φλαμανδών ζωγράφων, όπως οι Ρόχιερ φαν ντερ Βάιντεν και Χούγκο φαν ντερ Χους για την ελεύθερη αγορά, αναπτύσσοντας στην  Αμβέρσα ένα νέο ύφος ζωγραφικής, όπως ο πιο διάσημος από αυτόν και σύγχρονός του Κουέντιν Μασσάις.

Σε Μουσεία
 Metropolitan Museum of Art, Μητροπολιτικό Μουσείο Τέχνης (Νέα Υόρκη), Η λατρεία του Ιησού Βρέφους, περ. 1496-1502
 Musée du Louvre, Μουσείο του Λούβρου Η Παρθένος και το Βρέφος σε τοπίο, περ. 1514
 Thyssen-Bornemisza Museum, Μουσείο Τύσεν-Μπορνεμίσα, Μαδρίτη Η Αγία Οικογένεια, περ. 1508
 Museo National de Prado, Μουσείο Πράδο, Μαδρίτη, Sagrada Familia con ángel músico, Santa Catalina de Alejandría, Santa Bárbara, περ. 1510-1520 (Video: Restoration of the Master of Frankfurt triptych, by María Antonia López Asiaín)
 Detroit Institute of Arts, Ίδρυμα Τέχνης Ντιτρόιτ, Μίσιγκαν, Ένθρονη Παρθένος
 Kunsthistorisches Museum , Kunsthistorisches Museum, Βιέννη Τρίπτυχο, Η Προσκύνηση των Μάγων, Λατρεία (αριστερά) Περιτομή (δεξιά), περ. 1512
 Mauritshuis Royal Picture Gallery, Μαουριτσχάους, Χάγη Ο Άγιος Χριστόφορος, περ. 1500, Η Αγία Αικατερίνη, 1510-1520, and Η Αγία Βαρβάρα, 1510-1520
 National Gallery of Art, Εθνική Πινακοθήκη Τέχνης, Ουάσιγκτον,  Η Αγία Άννα με την Παρθένο και τον Ιησού βρέφος, περ. 1511-15
 Museu Nacional d'Art de Catalunya (MNAC), Εθνικό Μουσείο Καταλονίας, Βαρκελώνη  Τρίπτυχο της Βαπτίσεως του Ιησού, 1500-1520
 National Museums Liverpool, Εθνικά Μουσεία Λίβερπουλ,Η Αγία Οικογένεια με Αγγέλους που παίζουν μουσική, 1510-1520
 Norton Museum of Art, Μουσείο Τέχνης Νόρτον, Παλμ Μπιτς, Φλόριντα, Ο Θρήνος
 San Diego Museum of Art, Μουσείο Τέχνης Σαν Ντιέγκο, Καλιφόρνια, Ο Μυστικός γάμος της Αγίας Αικατερίνης με Αγίους και Αγγέλους, περ. 1500-1510
 The Walters Art Museum, Μουσείο Τέχνης Γουόλτερς, Μέριλαντ, Η Παρθένος και το Βρέφος Ένθρονοι, περ. 1515-1520
 The Wilanów Palace Museum (Muzeum Pałac w Wilanowie) PolandΜουσείο Ανακτόρου Wilanów, Πολωνία, Η Παναγία και το Βρέφος περιστοιχιζόμενοι από δύο Αγγέλους, περ. 1490s
 Historical Museum (Historisches Museum), Ιστορικό Μουσείο Φρανκφούρτης, Αγία Άννα, περ. 1505, Οι Αγίες Οντίλια και Σεσίλια, περ. 1505
 The McNay Museum, Μουσείο ΜακΝέι, Σαν Αντόνιο, Τέξας, Αγία Βαρβάρα και Αγία Αικατερίνη
 Queensland Art Gallery, Πινακοθήκη Τέχνης Κουίνσλαντ, Μπρισμπέιν, Η Παρθένος και το Βρέφος με τον Άγιο Ιάκωβο τον Προσκυνητή, την Αγία Αικατερίνη και τον δωρητή με τον Άγιο Πέτρο, περ. 1496

Φωτοθήκηs

Παραπομπές

Δείτε επίσης
 Πρώιμη φλαμανδική ζωγραφική
 Κατάλογος Φλαμανδών ζωγράφων

Εξωτερικοί σύνδεσμοι 

 Entry for the Master of Frankfurt in the Union List of Artist Names
Fifteenth- to eighteenth-century European paintings: France, Central Europe, the Netherlands, Spain, and Great Britain, a collection catalog fully available online as a PDF, which contains material on the Master of Frankfurt (cat. no. 18)
 Agence photographique de la réunion des Musées nationaux

Φλαμανδοί ζωγράφοι